Baaschtnech

Baaschtnech (Bastogne op Franséisch a Wallounesch, Bastenaken op Hollännesch, Bastnach op Däitsch) ass eng Stad, Sektioun an Haaptuert vun der Gemeng mat deem selwechten Numm an der belscher Provënz Lëtzebuerg.

Zanter der belscher Gemengereform vun 1977 gehéieren haut déi fréier Gemenge Longvilly, Noville, Villers-la-Bonne-Eau a Wardin zu der Gemeng Baaschtnech. Den 2. Dezember 2024 koum féi fréier Gemeng Bertogne als Sektioun derbäi.

Zur haiteger Sektioun Baaschtnech gehéiere follgend Uertschaften: Bizory, Hemroulle, Isle-la-Hesse, Isle-le-Pré, Savy a Senonchamps.

Baaschtnech läit op der Nationalstrooss N4 déi vun Arel bis op Baaschtnech zu der Voie de la Liberté gehéiert.

Um Territoire vun der Uertschaft Al Hé an der fréierer Gemeng Longvilly huet d'Lingserbaach hir Quell.

D'Awunner gi Bastognards genannt.
 Geschicht 
Baaschtnech daucht eng éischt Kéier 634 schrëftlech op, wéi en Herzog vun Austrasien der Abtei vun Tréier säi Besëtz vu Baaschtnech iwwerdréit, dee 721 un d'Abtei Prüm iwwergeet.
An der Ardennenoffensiv, am Wanter 1944/45, hat Baaschtnech besonnesch vill ze leide gehat. E Memorial, dat sougenannte Monument um Mardasson, erënnert dorun. Do donieft steet de Bastogne Historical Center, e Musée iwwer d'Kämpf ëm a ronderëm Baaschtnech.
Wopen a Fändel
De Baaschtnecher Wopen erënnert un d'Vergaangenheet vu Baaschtnech dat am 13. Joerhonnert dem Doumkapitel Notre-Dame vun Oochen gehéiert huet. Vum Baaschtnecher Wope wësse mer datt en eng éischt Kéier den 18. November 1818 vum Hollännesche Kinnek an engem Arrêté festgehale gouf:
In de lengte doorgesneeden van rood en blauw. De mooeder Gods en het Kindeke geplaatst op het geheel. Het schild gedekt met en gouden kroon. [Partie de gueules et d'azur, à la Sainte Vierge avec l'Enfant Jésus brochant sur le tout. L'écu sommé d'une couronne d'or.]

No der Onofhängegkeet gouf am neie Staat nees alles frësch confirméiert. Dofir goufen zwou Decicisiounen am Gemengerot geholl an zwar den 11. Dezember 1837 an de 5. August 1841 déi mat engem Arrêté royal vum 13. Abrëll 1842 confiméiert goufen:
Mi-parti[es] de gueule et d'azur, à la Sainte Vierge avec l'Enfant Jésus au naturel, vêtus et couronnés d'or. L'écu timbré d'une couronne de même.

Fir et dann nach eng Kéier besser ze maachen, gouf dunn no de Gemengefusioune mat Longvilly, Noville, Villers-la-Bonne-Eau a Wardin den 23. Februar 1977 déi ganz Prozedur mat enger Decisioun vum Gemengerot nees eng Kéier frësch ugekierpt. Den Arrêté royal gouf de 24. Abrëll 1980 geholl an d'Publikatioun am Moniteur belge war de 4. Juli 1980 mat follgender Beschreiwung:<br<
Brochant sur un parti cousu de gueules et d'azur, la Sainte Vierge avec l'Enfant Jésus, de carnation, vêtus d'or et ceints d'une couronne à trois fleurons du même, la Vierge tenant de la senestre un sceptre fleurdelisé aussi d'or. L'écu sommé d'une couronne à cinq fleurons d'orArmoiries communales en Belgique Tome I.

De Fändel vu Baaschtnech ass follgendermoosse beschriwwen:
Divisé transversalement en deux, rouge à la hampe et bleu au large.

Jumelagen
Baaschtnech ass mat Périers an der Normandie jumeléiert, an huet de 16. Abrëll 2005 eng Partnerschaft mat der Gemeng Tulette an der Drôme geschloss.

Literatur
 Auguste Neyen, Histoire de la Ville de Bastogne depuis son origine celtique jusqu'à nos jours; Lëtzebuerg (Vic. Bück), 1868; d'Buch gouf 1982 zu Bréissel (Éd. Culture et Civilisation) nei opgeluecht; 494 Säiten.
 Louis Lefèbvre, Histoire de Bastogne; Bd. I: Des origines à Jean l'Aveugle - De Jean l'Aveugle à 1500; Arel, 1990.

Buergermeeschtere vu Baaschtnech
 Zäit Buergermeeschter Bemierkungen Belsch Revolutioun – 1832  François Thomas 11.08.1832 – 31.12.1842  François Siville 01.01.1843 – 14.05.1846  Henri Metz  Gestuerwe virum Enn vum Mandat18.07.1846 – 13.04.1868  François HansezGestuerwe virum Enn vum Mandat  François Thomas  (ff) 28.10.1868 – 08.07.1871  François Thomas  Gestuerwe virum Enn vum Mandat  Victor Mortehan (ff)10.11.1871 – 11.07.1872  Arsène André Demissionéiert02.09.1872 – 31.12.1884  Victor Mortehan 01.01.1885 – 31.12.1887  Lucien Eschweiler 01.01.1888 – 31.12.1890  Victor Mortehan 01.01.1891 – 25.05.1895  Louis Lambotte  Demissionéiert  Firmin Delferriere  (ff)21.01.1896 – 21.12.1903  Louis Lambotte 01.01.1904 – 31.12.1911  Stanislas Duschêne 01.01.1912 – 01.12.1925  Alphonse Lefèbvre  Gestuerwe virum Enn vum Mandat  Evrard Blérot  (ff)03.09.1926 – 31.12.1926  Evrard Blérot 01.01.1927 – 29.11.1940  Alphonse Materne  Ofgesat vun der däitscher Besatzung 13.07.1940 -  ? Parmentier  f.f Genannt vun den Däitschen05.05.1941 – 10.06.1944  Pierre Renquin  (ff) Verhaft vun den Däitschen .06.1944 - .09.1944  Joseph Jeangout (ff) genannt vun den Däitschen.09.1944 – 31.07.1945  Léon Jacqmin  (ff) genannt vun den Amerikaner31.07.1945 – 31.12.1964  Pierre Renquin  01.01.1965 – 31.12.1976  Louis Olivier  Ersat duerch de Charles Govaerts déi Zät an där e Minister war.01.01.1977 – 2000  Guy Lutgen  PSC  Joseph MOINET  (ff) 86, 87, 88, 94 – PSC  Philippe Collard  (ff) 95, 96, 97, 98  Gilbert Stilmant  (ff) 99 – PSC Zanter 2001  Philippe Collard  MR  Député fédéral zanter dem 14.07.99  Conseiller provincial vun 1985-1999

 Kuckeswäertes 
 De Mémorial du Mardasson
 De Musée Bastogne Historical Center
 D'Porte de Trèves, e Rescht vun de Verdeedegungsmaueren déi am 14. Joerhonnert vum Jang de Blanne baue gelooss goufen
 D'Kierch Saint-Pierre

 Um Spaweck 

 Offiziell Säit vu Baaschtnech

 AAA
Kategorie:Stied an der Provënz Lëtzebuerg
Kategorie:Gemengen an der Provënz Lëtzebuerg
Kategorie:Uertschaften op der Voie de la Liberté
Kategorie:Etappestied vum Tour de France